આપણો સમાજ દિન બ દિન ધન પાછળ ઘેલો થતો જાય છે. કોઇનેય તેના વગર ચેન પડતું નથી. લક્ષ્મીનો પ્રભાવ એટલો બધો તીક્ષ્ણ છે કે તે જગત આખું ભુલાવી દે છે. જેની પાસે ધન નથી તે ધન પાછળ ગાંડા થઇ જાય છે. તો જેની પાસે પુષ્કળ ધન હોય છે તેમાંથી કઇક જ ડાહ્યા હોય છે. લક્ષ્મી ખૂબ ચંચળ છે. તેને સાચવવી ખૂબ મુશ્કેલ કાર્ય છે. લક્ષ્મી પુણ્યશાળી મનુષ્યોને ત્યાંથી કદાપિ જતી નથી. લક્ષ્મી પતિ, પત્ની, માતા, પુત્ર, ભાઇ, બહેન, પિતા કોઇનાય પણ સંબંધમાં વચ્ચે આવે તો ઘડીના છઠ્ઠા ભાગમાં તે સંબંધ તૂટી જાય છે. લક્ષ્મી પાસે હોય તો ભગવાન પણ યાદ આવતા નથી. જગત આખાનો વ્યવહાર લક્ષ્મીથી જ ચાલે છે.